**Piticii din pădure**

*Constanţa Buzea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piticii din pădure

Au case în ciuperci,

Mănâncă fragi şi mure

Şi-ncalecă pe melci.

Piticii nu ştiu carte,

Nu ştiu nici poezii,

Şi melcii-i duc departe,

În lungi călătorii.

Îi urcă în copacii

Cu coajă şi frunziş,

Şi ochii lor, săracii,

Se uită în cruciş.

Şi melcii-i duc la şcoală

La şcoala de pitici,

În zori de zi îi scoală

Ceasornicul arici.

Ariciul are ace

Mai multe ca un ceas

Şi le dă bobârnace

Piticilor în nas.